rlitschk/wikidir huggingface dataset:
Apella weer in dat antike Sparta de Naam vun de Volksversammeln. Dat weer de Raat, wo all Homoioi tohöörn döen. So, as dat in Grekenland överlevert wurrn is, schall de Apella upstellt - oder nee up Schick bröcht (?)- wurrn ween vun Lykurg. Dat weer de Gesettgever in de Legennen vun Sparta. Richtig Liddmaat weern konn een eerst mit 30 Jahren. In'n Prinzip is de Apella eenmol in'n Maand tohopenkamen. Dorto is se tosamenropen wurrn, toeerst vun de Königen vun Sparta, vun dat 6. Johrhunnert v. Chr. af an vun de Ephoren. De Liddmaten vun de Apella besnacken de Vörslääg för nee'e Gesetten (ῥήτραι / rhètrai), de vun de Ephoren oder ok vun de Gerusia inbröcht wurrn sünd. Dor stimmen se ok över af. Tohopenfaat hett sik de Apella mit düsse Saken afgeven: mögliche Ännern vun de Gesetten Beslüss, wenn dat Striet geev över de Frage, wen de Throon in Sparta tostünn Anstellen un Updrääg vun un för Befehlhebbers bi dat Militär Wahl vun nee'e Ephoren, Magistraten un Liddmaten vun de Gerusia Beslüss över Krieg un Freden un över dat Sluten vun Verdräge
Alberto Mario Giustolisi (* 17. März 1928 in Rom; † 27. Februar 1990 in Genzano di Roma) weer en italieensch Schachspeler. 1962 kreeg he vun de FIDE den Titel Internatschonaler Meester. Giustolisi weer veermol italieensch Meester: 1952 in Ferrara (deelt mit Vincenzo Castaldi un Federico Norcia), 1961 in San Benedetto del Tronto, 1964 in Neapel un 1966 in Rovigo. För de italieensch Natschonalmannschap hett he ok noch an de Schacholympiaden 1950 in Dubrovnik un 1968 in Lugano deelnommen. Giustolisi up chessgames.com
As Triploidie warrt in de Genetik de Sünnerfall betekent, wenn en Leevwesen dree kumplette haploide Chromosomensätz opwiest (3n). Disse Fall is bi Deerten nich so ungewöhnlich un kummt ok bi Planten vör. Bi Minschen dorgegen föhrt en Triploidie to swore Behinnern, tomeist bit to’n vörtietigen Dood. En Minsch mit Triploidie hett dör en Genommutatschoon 69 Chromosomen in sien Liefzellen an Steed vun de 46, de normalerwies vörhannen sünd. Dordör kamt körperlich-orgaansche Sünnerheiten tostannen, dör de de Lief op Duer nich levensfähig is. Embryos mit Triploidie starvt normalerwies al wiel de Swangerschop af oder warrt doot boren. De Wohrschienlichkeit, dat en Kind mit Triploidie bi de Geboort an’n Leven is, is mit 1:50.000 bannig lütt. Un de meisten vun disse Kinner blievt vergliekswies kort na de Geboort al doot. Dat kummt nich faken vör, dat se mehrere Maanden leevt, un blots in rore Utnahmen warrt dat utwassen Öller schapt. Afhangig vun den Andeel an normale Zellen, besteiht för Kinner mit Mosaik-Triploidie en betere Utsicht, jüst so ok bi Digynie (kiek ünnen). Bi en Triploide leegt in den Karn vun en Zell dree vullstännige Chromosomensätz vör. Dat gifft dree ünnerscheedliche Typen vun Triploidie bi Minschen: 1. Diandrie Bi dissen Tyyp vun de
Meppen oder ok Möppen is en düütsche Stadt in Neddersassen un liggt an't Eems. Meppen is de Kreisstadt vun den Landkreis Emsland. Meppen weer Liddmaat vun de Hanse is in de Niege Hanse. Dat gifft hie de Wehrtechnische Dienststelle vun de Bundswehr. De Iesenbohn vun Mönster noh Emden geiht över Meppen. Ludwig Windthorst, een vun de Grünner vun de Düütsche Zentrumspartei, harr sien Wahlkreis in Meppen. Polen Ostrolenka (Polen) Alwin Schockemöhle (* 1937), Springrieder Städer un Gemenen in’n Landkreis Emsland Annerwenne | Baukhast | Beesten | Borger | Bowinkel | Breddenbarg | Büren | Choeiste | Derßm | Dohren | Dörpen | Esterwegen | Fräsenborg | Freren | Gersten | Groten Bässen | Häie | Handrup | Haren | Haselünne | Hässelke | Hüven | Kluse | Läie | Langen | Lengerke | Lingen | Loathen | Lohn | Löhn | Loorpe | Lünne | Lütke Bässen | Meppen | Messingen | Naiborger | Nederlangen | Neulehe | Oberlangen | Papenbörg | Rastdörp | Renkenberge | Rheen | Schapen | Sögel | Soltbergen | Spelle | Spahn-Härrnstäe | Stawern | Susstämm | Tüne | Twist | Up’n Wolde | Vreis | Walchum | Weerlt | Weerpel | Weetrup | Wippingen
Europastraten sünd en Klass vun Feernstraten, de sik in Europa, Zentral- un Lüttasien befinnt. Tosamen billt se en Nett mit en Läng vun üm un bi 50.000 km. Se sünd den internatschonalen Verkehr todacht un warrt dör en witt E mit de tohören Stratennummer op grönen Grund kenntekent. In de mehrsten Länner staht de Europatraten-Beteken op Wegwiesers blangen de natschonalen Stratenbeteken. In annere Länner as t. B. Sweden un Norwegen hebbt di natschonalen Feernstraten alleen blots de Europastraten-Tallen. Belgien bruukt disse Systematik ok op Autobahnen, nich aver op annere Straten. In Düütschland fehlt de Europastratenbeteken op de Wegwiesers op Autobahnen meist jümmer. Se warrt dor an sik blots op de Afstandstafeln angeven. Opstunns gifft dat ruchweg 210 Europastraten. De Verloop vun de Europastraten warrt ünner dat Regeer vun de UN/ECE fastleggt. De Grundlaag is dat European Agreement on Main International Traffic Arteries (AGR) (Europääsch Verstänningen över de Hööftstraten vun’n internatschonalen Verkehr) vun’n 15. November 1975. De 37 Verdragsparteien (Stand vun 2008) sünd dorbi de Plicht ingahn, dat in’n Verdrag beschrevene Nett vun Europastraten in’n Rahmen vun jemehr natschonalen Verkehrsentwckelnsprogrammen to bedenken. De Bundsrepubliek Düütschland is 1976 den Afkommen bitreden un hett dat an’n 3. August 1978 ratifizeert (BGBl. 1983 II
Turku [['turku]] (sweedsch Åbo) is de fievtgröttste Stadt in Finnland. Dor leven 187.604 Inwahner (Stand: 2016) up en Flach vun 306,41 km². Turku is de Hööftstadt vun de Provinz Turku-Pori in'n Süüdwesten vun Finnland un de öllste finnsche Stadt. De Doom vun Turku is de öllste Kark in Finnland. Turku is en Universitäts- un Havenstadt un Seet vun en lutherschen Bischop. De Stadt weer bet in't 19. Johrhunnert de wichtigste Stadt in Finnland. Vundag gifft dat dor en Steernwacht un Schippbu. Turku is de enzige finnsche Stadt in de Niege Hanse. Nah de Stadt is ok de Asteroid Turku nömmt wurrn. In dat Johr 2001 weer Turku Europääsch Kulturhööftstadt. Johan Gadolin (1760-1852) finnisch Chemiker Philip Ward: Finnish cities: Travels in Helsinki, Turku, Tampere and Lapland (= Oleander travel books). Oleander Press, Cambridge, England / New York, N. Y., USA 1987, ISBN 0-906672-98-8. Turku. Mehr Biller, Videos oder Audiodateien to’t Thema gifft dat bi Wikimedia Commons. www.turku.fi – offizielle Internetpräsenz (finnisch, sweedsch, engelsch) Informationen. In: www.turkutouring.fi (finnisch, düütsch, engelsch u. a.) Die Schären. In: www.saaristo.org (finnisch) Informatschonen to de Europääsch Kulturhööftstadt Turku 2011. In: www.turku2011.fi (finnisch, sweedsch, engelsch)
Unner de Beteken Noordfreesch worden de freeske Dialekten tosamenfaat, de an de westelke Kant van de Kreis Noordfreesland in Sleswig-Holsteen up't Fastewall, de Halligen un de Eilannen Föhr, Amrum, un Sylt un ok up dat Eiland Helgoland proot worden. Tohoop maken se de noordelke Twill van de Freeske Spraakgrupp ut. Dat sallen vandag noch ruugweg 8.000 bit 10.000 Minsken wesen, de Noordfreesch proten. Dicht bi dat Noordfreesk hören de anner beid Spraken, de freesk bünd: dat Westfreesk un dat Saterfreesk, wat'n enkelt Overblievsel van dat Oostfreesk is. Disse freeske Spraken stahn wiederhen in'n Verwandksupp mit dat Engelsk. Ehr is de Spraakwetenskupp daarvan utgahn, dat Freesk und Engelsk up de sülvke Urspraak torügg gahn, dat so nömt Anglo-Freesk. Man vandag menen meest Wetenskuppslüü, dat dat so um dat Jahr 500 en Grupp Spraken rund de Noordsee gaff, de mennig Kennteken gemeen harren. To disse so nöömd Noordseegermaansk Spraken worden dat Angelsassisk, dat Ollsassisk, dat Ollfreesk un of en to ok Ollnederfranksch rekent. Man sied de Tied hett sük mennig wat annert in de Spraken. Plattdütsk (un nettso Nederlannsk) hett de meesten van de Noordseegermaansk Kennteken verlesen. Engelsk, wat nett as dat Freesk noch leep Noordseegermaansch is, hett'n groot Infloot van anner
Merkur (Symbol: ) is de lüttste Planet vun uns Sünnsystem un togliek de Planet, de an’n dichsten bi de Sünn is. He warrt na sien Grött un sien cheemsch Tohopensetten to de terrestrischen oder eerdglieken Planeten tellt. De Sworversnellen liegt bi 3,7 m/s² He is vun de Eer ut blots swor to beobachten, vun wegen, dat he so dicht bi de Sünn steiht, ofschoonst he mehrfack in’t Johr en Winkelafstand vun ruchweg 20° na’n Oosten oder Westen vun ehr hett. Dat astronoomsche Teken för Merkur is ☿. Merkur sütt för’n terrestrischen Planeten toeerst mol teemlich unintressant ut. Man, sien Opbo is bi’t naue Hinkieken teemlich sünnerlich: Vun buten maakt he en planetoloogsch-geoloogsch inaktiven Indruck as de Maand, wiel dat Binnere vun’n Merkur mehr so utsütt as dat vun de geoloogsch bannig dynaamschen Eer. Merkur wiest keen Atmosphäär in’n „normalen“ Sinn op. De Merkuratmosphäär is neemlich dünner as dat beste Vakuum, dat in’t Labor maakt warrn kann. Se gifft dorüm de glieke fre’e Sicht as de Maandatmosphäär. De Waterstoff (22 %) un dat Helium (6 %) in de Atmosphäär sünd wohrschienlich ut den Sünnwind kamen. Suerstoff (42 %), Natrium (29 %) un Kalium (0,5 %) sünd dorgegen woll ut Material vun
Stendal is de Kreisstadt von’n Landkreis Stendal in Sassen-Anholt. Se is ene vun de gröttsten Städer in de Olmark. De Hansestadt Stendal liggt an de Uchte. Dor gifft dat vele Buwarken ut de Gotik, to’n Bispeel Karken un dat Roothuus. Stendal is de Stadt, ut de Johann Joachim Winckelmann, de Begrünner vun de Archäologie keem. Dat St. Katharinenklooster is vundaag dat Olmärkisch Museum. In Stendal gifft dat ok dat Theater vun de Olmark Stendal. De Schrieversche Irina Korschunow wörr hier boren. Stendal hett siet 1859 ene Iesenbahnverbindung na Meideborg.
Berlusconi is de Familiennaam von Maria Elvira Berlusconi (* 1966), italieensch Medienünnernehmersche, Marina Berlusconi (* 1966), italieensche Ünnernehmerin, Paolo Berlusconi (* 1949), italieensch Ünnernehmer, Pier Silvio Berlusconi (* 1969), italieensch Medienünnernehmer, Silvio Berlusconi (* 1936), italieensch Ünnernehmer, Politiker un Ministerpräsident. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Westfreesch betekent de westfreesche Spraak, de in de Provinz Freesland in de Nederlannen proot word, en hollandske Dialekt, de in de Streek Westfreesland in de Provinz Noord-Holland in de Nederlannen proot word. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Pärnu (dt. Pernau) is ene Hobenstadt mit um un bi 45.000 Inwahners in Eestland. Pärnu is dat wichtigste Seebad in Eestland. In’t Stadtzentrum gifft dat de Elisabethkark, de Katharinenkark, de Rode Toorn, de Villa Amende un dat Tallinner Door. De Stadt hett en groten Yachthoben. Hier gifft dat dat David-Oistrach-Festival. De Stadt is 1241 vun’n Düütschen Orden grünnt wurrn. Pärnu is Liddmaat vun de Hanse ween (as iesfree Hoben bannig wichtig in Livland). Siet de Livlannschen Krieg höör de Stadt to Sweden, noh den Noordschen Krieg keem se to’t Russ’sch Riek. De Universität Derpt weer hier vun 1699 bet 1710 un hett hier hüdigendags en Kolleg.
Nimwaege is ene Gemeen un ene Stadt in de Nedderlannen, Provinz Gelderlaand. Se liggt an de Waal un hett 172 322 Inwahners. Ehr Fläck is 57,72 km², dovun sünd 3,94 km² Water. Nimwaege is de Seet vun de Radboud-Universität. De Gemeen Nimwaege hett 1965-1985 de Oortsdelen Dukenburg un Lindenholt schapen. De Stadt Nimwaege höört to de Gemeen Nimwaege. Partij van de Arbeid 10 Socialistische Partij 7 GroenLinks 6 CDA 5 VVD 4 D66 2 Fractie Bos 1 Fractie van Zijll de Jong Gewoon Nijmegen 1 Nijmegen Nu 1 VSP 1 Pskow (Russland) Masaya (Nicaragua) Albany (USA) Gaziantep (Törkie) Suzhou (Volksrepubliek China) Petrus Canisius (jesuitschen Theoloog) Kaiser Hinnerk VI. (vun Hohenstaufen) De seelge Titus Brandsma, in Dachau dood blewen Nina Simone, Singersche Prinzessin Margarita
Arnem is ene Gemeen in de Nedderlannen, Provinz Gelderlaand. Se liggt an den Rhien un hett 142 634 Inwahners. Ehr Fläck is 101,53 km², dovun sünd 2 km² Water. In de Gemeen sünd de Burgers Zoo un't Museum voor Moderne Kunst Arnhem. De Footballvereen Vitesse Arnhem speelt in't Gelderdome (29600 Plätz). De Mathematiker un Physiker Hendrik Lorentz weer ut Arnem. In den Tweeten Weltkrieg weer de Slacht vun Arnem. PvdA 13 SP 6 VVD 5 CDA 4 GroenLinks 4 Zuid Centraal 3 Pro Arnhem 2 ChristenUnie 1 D66 1 Gera - Düütschland Croydon - England Villa el Salvador - Peru Hradec Králové - Tschechien Kimberley - Süüdafrika Steed vun de Gemeen (hoochdüütsch)
Viljandi (haugdüütsch: Fellin) is ene Hansestadt in Eestland. Viljandi is de Hööftstadt vun'n Kreis Viljandi in'n Södossen vun Eestland, in'n eestensch Deel vun Livland. Siet dat 13. Johrhunnert hörte de Stadt to de Krüüzrüters. 1224 begunn de Bu vun de Ordensborg, de ene Tied de grötste in't Baltikum gäld. 1238 kreeg Viljandi de Stadtrechten vun'n Ordensmeester Wilhelm von Schurborcht. Anfang vun't 14. Johrhunnert worr Viljandi Leed vun de Hanse. Vijandi weer ene Tied lang poolsch. In't 19. Johrhunnert weer se ene vun de för den eestensch Nationalismus wichtigste Steder. In Viljandi is de Juli dat Volksmusikfestival. Vandage is hie de Verein der Deutschen in Viljandi. Viljandi. Mehr Biller, Videos oder Audiodateien to’t Thema gifft dat bi Wikimedia Commons.
Zutfent (nedderlannsch Zutphen) is ene Gemeen in de Nedderlannen, Provinz Gelderlaand, to de de Stadt Zutfent höört. Ook dat Dörp Warnsveld un Bronsbergen un Warken höörn to de Gemeen. Se liggt an de Iessel un hett 46 957 Inwahners. Ehr Fläck is 42,84 km². De Börgermeester is Arnold Gerritsen (D66). PvdA 8 CDA 4 Stadspartij Zutphen/Warnsveld 4 GroenLinks 3 SP 3 VVD 3 D66 2 ChristenUnie 1 Fractie Bert Jansen 1 (inst in de VVD-Fraktschoon) Shrewsbury (Grootbritannien un Noordirland) Satu Mare (Rumänien) Derpt (Eestland) Huorsmer (Düütschland) Villa Sandino (Nikaragua) Steed vun de Gemeen (hoochdüütsch)
Moritz J. Bleibtreu (* 13. August 1971 in München) is en düütschen Schauspeler. He is de Söhn vun de öösterriekschen Schauspelersche Monica Bleibtreu un den Schauspeler Hans Brenner, de ok ut Öösterriek stammt. Sien Oorgroottante is de Schauspelersche Hedwig Bleibtreu. Bleibtreu is in Hamborg opwassen. He hett al in de Kinnertiet vör de Kamera stahn, vör allem in de Kinnerreeg Neues aus Uhlenbusch mit Hans-Peter Korff, de vun sien Mudder un Rainer Boldt schreven worrn is. En wietere Rull speel he in Ich hatte einen Traum, de ok vun Boldt schreven worrn is un ok wedder mit Korrf besett weer. An de Siet vun sien Mudder speel he 1986 sien drüdde Rull in de Minireeg Mit meinen heißen Tränen. In de ölvten Klass is Bleibtreu vun de School afgahn. Över Paris, woneem he as Au-Pair arbeidt hett, keem he na New York City. Dor hett he denn Schauspeelünnerricht nahmen. In’t Öller vun 21 Johren hett he denn sien Loopbahn an’t Schauspeelhuus Hamborg wedder opnahmen. He kreeg denn ok en poor Rullen in lüttere Feernsehprodukschonen. Dör eenige Feernseh-Speelfilmen is he bekannt worrn, vör allen aver dör sien Rullen in Kinofilmen as Lola rennt, Knockin' on Heaven’s Door oder Das Experiment. Mit
Goldingen is ene Stadt mit 11768 Inwahners (2016) in’t södwestelk Lettland. De Stadt is de Hööftstadt vun’n Kreis Kuldiga. Kuldīga worr dat eerste Mol 1242 genannt. De Stadt keem 1368 in de Hanse. Vun 1596 bet 1636 weer Kuldīga de Hööftstadt vun’t Hartogdom Kurland vun de Düütsche Orden. Een vun de grötste Waterfälle in Europa is hier. «Latvijas iedzīvotāju skaits pašvaldībās pagastu dalījumā»
Carl Theodor Göring (* 28. April 1841 in Brüheim; † 2. April 1879 in Eisenach) weer en düütsch Philosoph un Schachmeester. Göring, af 1877 außerordentlicher Universitätsprofessor in Leipzig, weer as Philosoph en Vertreder vun de kritisch Empirismus un Positivismus. He weer de eenzigst Söhn vun en riek Gutsbesitter. Nah sien Schoolafsluss in Eisenach kunn he en materiell sörgenfree Leven as Privatgelehrter föhren un hett tietwies in Berlin, Bonn un Gotha leevt. 1872 is he an Rheuma erkrankt, in de denn folgend Johren verfull he tosehnds in Depressionen un hett sück nahst sülvst üm’t Leven brocht. Bedüüden erlang Göring ok as en stark düütschen Schachmeester, de sück in de 1870er Johren mit Spood an Schachwettstrieden bedeeligt hett: 4. Platz in Krefeld 1871, 3. Platz in Leipzig 1871, 3. Platz in Altona 1872, 2. Platz in Leipzig 1876. Bi dat Turnier in Leipzig 1877 (Göring keem up Platz fiev) kunn he ok tegen Adolf Anderssen winnen. Göring weer en vun de Initiatoren to de Grünnen vun de Düütsch Schachbund un weer denn ok en vun de Grünn’sliddmaaten 1877 in He weer af 1870 en vun de starkste Speler vun de Leipziger Schachvereen Schachgesellschaft Augustea un tiedwies deren Viezpräsident. Sien beste Historsch Elo-Tall
Big Tree (* üm 1845; † 1929) weer en Ünnerhööftling vun de Kiowa-Indianer un Cousin vun Satanta. Ünner de Infloot vun Satanta entwickel sück Big Tree fröh to en kriegerisch un opsternaatsch Kiowa-Krieger, de tüschen 1862 un 1874 an völ Överfälle in Texas un Mexiko bedeeligt weer bzw. de sogor anföhrt hett. 1871 wurr he eerstmals inhafteert, aber 1873 tosommen mit Satanta weer free laten. Nahdem he1874 de Kapitulatschon vun Satanta an de US-Armee nah de Niederlaag in’ Palo Duro Canyon överbrocht harr, hett aber aber lever kien Striedereen mehr anfungen. Liekers hörr he to de 50 Kiowa, de vun Kicking Bird as Straaf för den gesamten Stamm in de Gefangenschap nah Florida gahn mussen. Nahdem he weer 1878 torüchgahn weer, leev he friedlich in de Reservatschon un engageer sück as Christ in de Rainy Mountain Church vun Oklahoma.
The Avengers betekent The Avengers, Comicreeg vun Marvel, The Avengers, brietsche Krimireeg, The New Avengers, brietsche Krimireeg, de op de annere opboet, The Avengers, Kinofilm na de eersten Feernsehreeg, The Avengers, Kinofilm na de Comicreeg, The Avengers, US-amerikaansch Punk-Rock-Grupp. Kiek ok bi: The Avenger, Avenger. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Stavoren (Freesch Starum oder Staveren) is ene Hansestadt in de Gemeen Ni'jeferd in de Provinz Fryslân in de Nedderlannen. Se hett üm 996 Inwahners. Se liggt in de Provinz Fryslân. De Postleettall is 8715. Se is de öllste vun de friese elf steden un kreeg 1118 de Stadtrechten. Stavoren weer ene wichtige Hannelsstadt. 1385 worr Stavoren ene Hansestadt. De Kooplü vun Stavoren harrn wichtige Hannelsbetrecken mit Ooostseelänners. Amsterdam harr ene Rull för den Oostseehannel; Holland harr Koorninfohren nöödig. Bet 1984 weer Stavoren ene Gemeen. Dat Stadthuus is keen Roothuus mehr. De Bahnhoff Stavoren is an't End vun de Bahnlien vun Liwwadden un Sneek. In Stavoren sünd Häven. Stavoren liggt an't Iesselmeer. De Mönk Odulfus gründ'te dor en Klooster. Dat gifft Sportverenen in Stavoren. Dat gifft de Protestantse Gemeente Stavoren. Hemelum Hindeloopen Het Heidenschap Koudum Molkwerum Nijhuizum Warns Workum Steed to Stavoren (nedderlannsch)
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. Asselt is ene Stadt in de Gemeen Zwärtewäterlaand in de Provinz Oaveriessel in de Nedderlannen. De Stadt liggt an't Zwarte Water. Asselt kreeg 1252 vun Bischop Hinnerk I. vun Vianden de Stadtrechten. Asselt weer vun 1350 Liddmaat vun de Hanse. Dat Roothuus vun de Gemeen befind't sick in Asselt. Asselt höört sinds 2001, mit de ehemaalsche Gemenen Genemuiden en Zwartsluis to de Gemeen Zwärtewäterlaand. De Stadt harr 2008 6959 Inwahners. In Asselt steht ene Grote oder Stephanuskark mit ene Rudolf-Knol-Kark vun 1806. An den Donnersdag is Markt. De Kinnerbökerschriewer Liesbeth van Binsbergen (1969 baren) un Klaas van Assen (1952 baren) sünd ut Asselt, as ok de Grünner vun den Staat Nee York, Kiliaen van Rensselaer. Dat histoorsche Stadthuus un Koornmölen sünd't Ankieken wert. In de letzte Week vun de Ferien vun de Grunnscholen warrt dat "Euifeest" fiert.
Dèventer is ene Hansestadt un Gemeen in de Nedderlannen. De Börgermeester is Andries Heidema vun de ChristenUnie. De Tall vun de Inwahners vun de Gemeen is 97.774. Ehr Flach is 134,37 km². Se liggt an de Iessel in de Provinz Oaveriessel. Dèventer is ene vun de öllste Städer in de Nedderlannen. In de Hansetiet weer Dèventer ene Hansestadt. Besünners mit Bargen in Norwegen weer denn de Hannel wichtig. De Stadsarchief en Athenaeumbibliotheek is de öllste wetenschopliche Bökeree in de Nedderlannen. Dèventer is ene ole Bookdruckstadt. Noch vundaag warrn in de Gemeen Böker herutgeven. Dat gifft den Bahnhoff Dèventer un den Bahnhoff Dèventer Colmschate. Bet 1944 löppden Stratenbahnen in de Gemeen. Dor befinnen sick 3 Stadtparks. De Grote oder Lebuïnuskark un de Bargkark sünd gootsche Karken mit romaanschen Influss. De Gemeen hett ene Grenz mit Olst-Wieje, Raolte, Riessen-Hoolten, Lochem in Gelderlaand un Voorst in Gelderlaand. Den 1. Januar 1998 läwden 70.700 Minschen in de Gemeen. Vun 1998 bet 2008 weer ene Tonahm vun 38 %. 79% vun de Minschen sünd ut de Nedderlannen, üm 8,5 % ut annere westelke Länner un 12,5 % ut annere Länner. 3.670 Minschen weern den 1. Januar 2007 as nich arbeidende Arbeidssökers registreert, den 1. Januar
Limbaži (Lemsal) is ene Hansestadt nördöstelk vun Riga mit 7805 Inwahners (2016). De Stadt om ene Bischopsborg kreeg al in't Medeloller de lübsch Stadtrechten. Se weer in't Rebeet vun de Düütsche Orden. So is Limbaži ene vun de öllsten Städer in Livland. Limbaži is so nördelk as Visby in Sweden un Aberdeen in Schottland. Limbaži is twüschen de Stadt Wolmar un't Meer. «Latvijas iedzīvotāju skaits pašvaldībās pagastu dalījumā»
Dat Binngeweev is en Grundgeweev vun’t Binn- un Stüttgeweev, wat to’t Mesoderm höört. Bestahn deit dat ut Zellen un Twüschenzellstoffen, de ok as extrazelluäre Matrix tosamenfaat warrt. Bi Embryos warrt dat Binngeweev Mesenchym nöömt. Dorut leidt sik dat hele Binn- un Stüttgeweev af. Tyypsch för de Navelsnoor is dat gloorige Binngeweev. Dat na de Geboort an wietsten verbreedte is dat kollagene Binngeweev in sien verscheden Formen. Annere Formen sünd dat elastische, dat retikuläre un dat spinozelluläre Binngeweev. En Sünnerstellung nimmt in disse Reeg dat Fettgeweev in. De Zellen vun de meisten Binngeweevsorden warrt as Fibroblasten un Fibrozyten betekent. An sik betekent de Fibroblast de aktive Zell, de de extrazelluläre Martix afsünnern deit, wiel de Fibrozyt en inaktive Zell in Roh is. Man, beide Formen gaht langsom inenanner över un sünd tomeist nich to scheden. Dorüm warrt in de Literatur beide Begrepen ok mit glieke Bedüden bruukt. För de Biosynthees vun Kollagen, wat för de Funkschoon vun’t Binngeweev nödig is, bruukt de Lief Vitamin C. Dat Mesenchym is dat embryonale Binngeweev. As en pluripotent Geweev in de Ontogenese is dat Meaenchym dat Utgangsgeweev för all Binn- un Stüttgeweevsorden as ok för’t Muskelgeweev. Butendem hett dat ok mit dat Tostannenkamen vun Endothel,
Cesis (inst Wenden) is ene lütte Stadt an de Aa in Livland in Lettland mit 2818 Inwahners (Stand 2016). In't Medeloller weer hie ene Borg vun de Livländer Orden, wo de Landmeester för Livland weer. Cesis worr noh lübsch Recht Stadt. Cesis weer an de Hansestrat vun Riga noh Tartu. Siet 1889 gifft dat hie ene Isenbohn. In de St. Johanniskark, de gröttste Kark in Livland is to't Bispeel Wolter von Plettenberg begraven. Cesis is as ook de Städer Valmiera, Limbazi un Straupe dicht bi in de Niege Hanse. Disse Städer weern inst in de Hanse. Cesis is vandage ene Kreisstadt. «Latvijas iedzīvotāju skaits pašvaldībās pagastu dalījumā»